钦定古今图书集成/明伦汇编/闺媛典/第303卷 > 皇清三十六 > 史翼经妻姚氏〈朱氏附〉
## 钦定古今图书集成/明伦汇编/闺媛典/第303卷 > 皇清三十六 > 史翼经妻姚氏〈朱氏附〉

按《沁源县志》：“姚氏，廪生史翼经妻。夫亡，氏年二十九，矢志守节。或劝之嫁，辄怒曰：‘上有翁姑，夫死即妇事也’。躬操井臼，奉养四十馀年。翁姑俱老寿，子垂善为诸生。翼经弟卫经妻朱氏亦年二十九而寡，与姒同苦守。翁泣曰：‘二子俱亡，天丧我也！长媳既不嫁，次妇不可更守。朱曰：‘同为人妇，我独非人乎’？乃与姚氏共’” 事翁姑，相依四十馀载。